Nogometna reprezentacija Omana
Nogometna reprezentacija Omana predstavlja Oman na međunarodnim nogometnim takmičenjima i pod kontrolom je nogometnog saveza Omana (الاتحاد العُماني لكرة القدم). Reprezentacija ima nadimak The Red Warriors (bosanski: Crveni Ratnici). Reprezentacija Omana se tri puta plasirala na završni turnir AFC Azijskog kupa. Do sada se nije uspjela kvalificirati na Svjetsko prvenstvo u nogometu. Tehnički sponzor reprezentacija je Kappa. Od 2011. godine selektor Omana je francuski stručnjak Paul Le Guen. Službeni stadion reprezentacije je Sultan Qaboos Sports Complex.